Hvilket glas til hvilken øl?
Nogle ølentusiaster har dedikerede glas til forskellige øl, mens andre bruger det samme glas til alt øl. Det er en smagssag. Et pilsnerglas er højt og slankt og passer godt til pilsner og andre lyse og letdrikkelige øl. Et snifterglas er bredest på midten og snævrer ind i toppen, hvilket gør det egnet til en kraftig IPA eller en mørk ale. Et tulipanglas er et godt allround glas, som også er smukt at sætte på bordet til mad. Et pokalglas er et klassisk og kraftigt glas med stilk, som passer til belgiske øltyper som biere blonde. Hvedeglasset er højt med en lidt åben top, som giver god plads til skummet fra en Weissbier. Et pintglas er et cylinderformet allround glas med plads til 0,5 liter pilsner, porter eller IPA.